Qed tiżdied il-pressjoni biex tinstab soluzzjoni diplomatika dwar il-programm nukleari fl-Iran. Sitt pajjiżi fosthom l-Istati Uniti; ir-Russja u l-Unjoni Ewropea qed jirrappreżentaw lill-komunità internazzjonali fin-negozjati li għaddejjin fi Vjenna. Waqt konferenza tal-aħbarijiet f’Pariġi, is-Segretarju tal-Istat Amerikan John Kerry qal li l-Iran ngħata ultimatum sa nhar it-Tnejn biex jagħti garanzija li mhux jibni bomba nukleari. Il-komunità internazzjonali qalet li tirtira s-sanzjonijiet ekonomiċi kontra l-Iran biss jekk din il-kundizzjoni tkun osservata. L-aġenzija internqazzjonali li tissorvelja l-attivita’ atomika akkużat lill-gvern Iranjan li mhux jikkopera mal-uffiċjali tagħha u mhux jagħtihom aċċess għal materjal u dokumentazzjoni dwar il-programm nukleari.